Amazonia kriĉostrigo

La Amazonia kriĉostrigo aŭ Brunventra kriĉostrigo (Megascops watsonii) estas mezgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. Ĝi estas mezgranda kriĉostrigo loĝanta en vastaj areoj de Amazonio nome en Bolivio, Brazilo, Kolombio, Ekvadoro, Franca Gujano, Gujano, Peruo, Surinamo, kaj Venezuelo.Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, E. de Juana, kaj J. S. Marks (2020). Tawny-bellied Screech-Owl (Megascops watsonii), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 9an de Aŭgusto, 2021

Taksonomio kaj sistematiko
La Amazonia kriĉostrigo estis priskribita de la usona ornitologo John Cassin en 1849 kiu havigis la duvortan nomon Ephialtes watsonii. La dato estis 1848 sed la verko estis publikigita la sekvan jaron. Ĝi estis poste metita en la genron Otus kaj poste la amerikaj membroj de tiu genro estis translokigitaj al Megascops.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 23a de Majo 2021. A classification of the bird species of South America. American Ornithological Society.  Alirita la 24an de Majo 24, 2021

La Amazonia kriĉostrigo estas parto de komplekso de specioj, en kiuj estas la Sanktamarta kriĉostrigo (M. gilesi), la Perua kriĉostrigo (M. roboratus), la Nigraĉapa kriĉostrigo (M. atricapilla), kaj eble aliajn nepriskribitajn speciojn. Du subspecioj estas agnoskitaj, la nomiga M. w. watsonii kaj M. w. usta. Ĉi-lasta estis proponita kiel specio en si pro memstara rajto.

Aspekto
La Amazonia kriĉostrigo estas 19 ĝis 24 cm longa. La nomiga subspecio pezas 114 ĝis 155 g kaj M. w. usta 115 ĝis 141 g. La nomiga havas malhelbrunan vizaĝdiskon kun maldika pli malhela rando, malhelbrunajn brovojn super malhelflavaj okuloj, kaj longecajn larĝajn "orel"-tufojn. La krono kaj supraj partoj estas malhelgrizbrunaj kun nigraj kaj helbrunaj makuloj kaj vermoformaj strioj. La vosto havas alternajn brunajn kaj helbrunajn striojn. La brusto estas malhelbruna kun malgrandaj helbrunaj makuloj. La cetero de la subaj partoj estas helbrunaj kun nigraj strioj kaj la ventro havas ankaŭ malfortajn blankajn striojn. M. w. usta havas similan bildon sed estas ruĝecbruna ĝenerale kaj la strioj de la subaj partoj estas pli larĝaj. Ĝiaj okuloj estas varme brunaj. Ĝi ankaŭ troviĝas en brunaj kaj sablokoloraj morfoj.

Distribuado kaj habitato
La nomiga subspecio de Amazonia kriĉostrigo troviĝas norde de la rivero Amazono de orienta Kolombio orienten tra Venezuelo kaj Gujanoj kaj suden tra Ekvadoro en nordorientan Peruon kaj amazonian Brazilon. M. w. usta troviĝas sude de la Amazono en orienta Peruo, norda Bolivio, kaj suda amazonia Brazilo ĝis norda Mato Grosso.

La Amazonia kriĉostrigo loĝas en la interno de malaltebenaĵa pluvarbaro, plejparte en malnovaj arbaroj kaj maturaj sekundaraj arbaroj. M. w. usta troveblas ankaŭ en ŝanĝitaj arbaroj laŭlonge de akvovojoj kaj proksime de homaj setlejoj. La specio emas preferi subkreskaĵaron ĝis la meza etaĝo sub 30 m alte. Ĝi malofte troviĝas super altitudoj de 600 ĝis 700 m super marnivelo.

Kutimaro
Manĝado
Malmulto estas konata pri la manĝokutimoj de la Amazonia kriĉostrigo. Ĝi estas noktema, manĝas ĉe pli malaltaj niveloj de la arbaro, kaj oni kredas, ke ĝi manĝas plejparte insektojn sed eble ankaŭ malgrandajn vertebrulojn.

Reproduktado
Preskaŭ nenio estas konata pri la reprodukta fenologio de la Amazonia kriĉostrigo. Nesto estis dokumentita en septembro en truo en mortinta palmo; ĝi enhavis tre junan idon. Alia nesto enhavis du ovojn.

Voĉo

La ĉefa kanto de la nomiga Amazonia kriĉostrigo estas "longa serio de rapidaj notoj, fariĝante pli rapidaj kaj pli laŭtaj, poste malfortiĝantaj kun [] malalta trilo." Tiu de M. w. usta estas simila sed pli malrapida. La dua kanto de la nomiga estas "mallonga serio de mallongaj 'ŭu'-notoj"; tiu de M. w. usta estas "supozebla rapida serio de 'bu'-notoj, malrapidiĝantaj al [] 'resaltanta' ritmo".

Statuso
La IUCN taksis la Amazonian kriĉostrigon kiel Malplej Zorgigan. Kvankam ĝi ŝajnas esti sufiĉe ofta kaj disvastigita, ĝi estas malbone konata, kaj ĉar ĝi postulas maturan arbaron, "la ĉefa minaco al ĝia supervivo certe estas la detruo de ĝia vivejo."

 Referencoj 

 "National Geographic"  Field Guide to the Birds of North America 
Handbook of the Birds of the World Vol 5, Josep del Hoyo editor, 
"National Audubon Society" The Sibley Guide to Birds, de David Allen Sibley, 
 König, C., F. Weick & J.H. Becking (2008) Owls of the World. Christopher Helm, London, 
 "Owls: A Guide to the Owls of the World" de Claus Konig, Friedhelm Welck & Jan-Hendrik Becking. Yale University Press (1999), .

 Eksteraj ligiloj 

Kategorio:Strigedoj
Kategorio:Birdoj de Ekvadoro
Kategorio:Birdoj de Peruo
Kategorio:Birdoj de Brazilo
Kategorio:Birdoj de Bolivio
Kategorio:Birdoj de Sudameriko